Spišská Kapitula, 9. sept. 2021

Milí bratia kňazi Spišskej diecézy!

Srdečne Vás pozdravujem zo Spišskej Kapituly. Tento týždeň sme mali rekolekcie a na niektorých miestach sme spomínali, že 4-ročný projekt Diecézna škola viery, ako ho začal blahej pamäti pán biskup Mons. Štefan Sečka, v tomto roku dokončíme. S prvými materiálmi, rozpisom termínov a prednášateľov Vám posielam aj text pre všetkých veriacich, ktorý žiadam prečítať pri nedeľných oznamoch 12. septembra 2021. Dúfam, že epidémia nám neprekazí zdarné dokončenie tohto projektu a že sa prednášky uskutočnia tak, ako sú uvedené v rozpise.

Všetkých kňazov prosím, aby vo všetkých kostoloch vyvesili oznam s termínmi na celý rok a kňazov-správcov uvedených kostolov prosím, aby prichystali techniku a umožnili hladký priebeh prednášok a diskusií v rozpätí cca 40+20 minút. Spolieham sa na Vaše skúsenosti a kreativitu.

Nech Pán Boh požehná toto dielo a nech dopraje bohatý účinok vašej námahe.

*Termíny:*

|  |  |
| --- | --- |
| 1. | 16. sept. 2021 |
| 2. | 21. okt. 2021 |
| 3. | 18. nov. 2021 |
| 4. | 20. jan. 2022 |
| 5. | 17. febr. 2022 |
| 6. | 17. marca 2022 |
| 7. | 18. mája 2022 |

*Miesta prednášok prednášatelia náhradníci*

|  |  |  |
| --- | --- | --- |
| Námestovo, farský kostol | dp. C. Hamrák | dr. R. Slotka |
| Trstená, farský kostol | prof. A. Tyrol | doc. J. Spuchlák |
| Dolný Kubín, farský kostol | dr. J. Žvanda | prof. Ľ. Pekarčík |
| Ružomberok, farský kostol | doc. B. Kľuska | doc. V. Littva |
| Lipt. Mikuláš, farský kostol | dr. V. Saniga | Mgr. Ľ. Laškoty |
| Poprad, konkatedrála | doc. A. Ziolkovský | dr. Š. Vitko |
| Kežmarok, bazilika sv. Kríža | prof. F. Trstenský | dr. F. Fudaly |
| Stará Ľubovňa, farský kostol | dr. O. Želonka | prof. P. Olekšák |
| Levoča, františkáni | dr. P. Taraj | dr. M. Taraj |
| Spišská Nová Ves, malý kostol | dr. D. Galica | dr. Ľ. Vojtaššák |

Milí bratia a sestry!

Uplynulé tri roky prebiehal v našej diecéze pekný projekt s názvom Diecézna škola viery. Uviedol ho blahej pamäti biskup Štefan Sečka. Chcel ním pozdvihnúť úroveň viery v diecéze a vytvoriť možnosť aj na praktické diskusie. Do veľkej miery sa to, vďaka Bohu, podarilo.

Týmto vás chcem poprosiť, aby sme venovali pozornosť aj štvrtému, poslednému ročníku v tomto projekte, a to biblickým otázkam. Vaši kňazi vám oznámia miesta a čas prednášok o Svätom písme. Pozývam vás už vo štvrtok 16. septembra na zvyčajné miesta diecézy a prajem vám, aby ste počas prednášok aj diskusií načerpali čím viac nových vedomostí aj horlivosti za Sväté písmo, ktoré je významným zdrojom duchovného života.

***+Mons. Ján Kuboš, diec. administrátor***